**НАСТАВНО - НАУЧНОМ ВЕЋУ**

**ФИЛОЗОФСКОГ ФАКУЛТЕТА**

**БЕОГРАД**

**ИЗВЕШТАЈ КОМИСИЈЕ ЗА ИЗБОР др НЕБОЈШЕ СТАНКОВИЋА**

**У ЗВАЊЕ НАУЧНИ САРАДНИК**

Наставно - научно веће Филозофског факултета донело је, на седници одржаној 27. септембра 2018. године, одлуку да се покрене поступак за избор **др Небојше Станковића у звање научни сарадник**. Наставно-научно веће je на истој седници формирало комисију за припрему извештаја о кандидату. Комисија је Извештај сачинила према критеријумима изложеним у *Правилнику о поступку и начину вредновања и квантитативном исказивању научно-истраживачких резултата истраживача*, објављеном у Службеном гласнику РС (број 24/2016, 21/2017 и 38/2017).

Комисија је прегледала конкурсну документацију, анализирала професионалну делатност кандидата, као и његове научне и стручне радове. На основу тога, комисија подноси следећи извештај, као и предлог који из те анализе следи.

## **1. Радна биографија кандидата**

Др Небојша Станковић рођен је 1973. године у Нишу. Основну и средњу школу завршио је у родном граду, а дипломирао је 2000. године на Архитектонском факултету Универзитета у Београду и тако постао дипломирани инжињер архитектуре. Диплому *Master of Art [мастер-магистар]* из области историје уметности и археологије (средњовековна уметност, архитектура и археологија) стекао је 2007. године на Одсеку за историју уметности и археологију Универзитета Принстон (САД). На истом универзитету одбранио је 2017. године докторску дисертацију, стекавши диплому доктора наука у оквиру студијског програма *Лепе уметности и археологија*, која му је призната од стране Министарства просвете, науке и технолошког развоја Републике Србије као диплома докторских академских студија трећег степена високог образовања (180 ЕСПБ), у оквиру научно-образовног поља: Друштевено-хуманистичке науке, научна област: Историјске, археолошке и класичне науке. Научно и стручно додатно се усавршавао у оквиру мноштва курсева, семинара и летњих школа које је похађао на домаћим и страним универзитетима и институтима, као и током многобројних студијских путовања.

Између 2002. и 2004. године био је запослен у Заводу за заштиту споменика културе Нишкао архитекта-конзерватор, стручни сарадник задужен за археолошке локалитете, а у исто време је радио и на Грађевинско-архитектонском факултету Универзитета у Нишу као хонорарни сарадник у настави на предметима „Пројектовање стамбених зграда“ и „Пројектовање јавних зграда“. У пролећном семестру 2007. и 2010. године био је асистент-истраживач, а у пролећном семестру 2009. и јесњем семестру 2010. асистент у настави (предавач-демонстратор) на Универзитету Принстон (Одсек за историју уметности и археологију). Марта 2016. године обављао је посао координатора теренског семинара за постдипломце на северноамеричком Универзитету Јејл (Институт за сакралну музику). Сада је без сталног запослења.

**2. Комплетна библиографија кандидата са потпуним референцама**

**разврстаним према категоријама научног рада**

***Поглавље у тематском зборнику водећег међународног значаја* (М13):**

“Niška Banja: Modern Architecture for a Modern Spa”, in Jelena Bogdanović, Lilien F. Robinson, and Igor Marjanović (eds.), *On the Very Edge: Modernism and Modernity in the Arts and Architecture of Interwar Serbia (1918-1941)* (Leuven: Leuven University Press, 2014): 247-268 – <https://www.academia.edu/15415509/_Ni%C5%A1ka_Banja_Modern_Architecture_for_a_Modern_Spa_in_Jelena_Bogdanovi%C4%87_Lilien_F._Robinson_and_Igor_Marjanovi%C4%87_eds._On_the_Very_Edge_Modernism_and_Modernity_in_the_Arts_and_Architecture_of_Interwar_Serbia_1918-1941_Leuven_Leuven_University_Press_2014_247-268>

**7 поена**

***Енциклопедијске јединице (одреднице) у публикацији међународног значаја* (М16):**

online *Encyclopaedia of the Hellenic World, Volume 3: Constantinople* (Athens, Greece, 2008) – одреднице:

“Middle Byzantine Religious Architecture in Constantinople”, <http://constantinople.ehw.gr/forms/fLemmaBodyExtended.aspx?lemmaID=10892>

“Nea Ekklesia”, <http://constantinople.ehw.gr/forms/fLemmaBodyExtended.aspx?lemmaID=12328>

“Theotokos Panachrantos or Lips Monastery (Fenari Isa Camii)”, <http://constantinople.ehw.gr/forms/fLemmaBodyExtended.aspx?lemmaID=10907>

**3 х 2 поена = 6 поена**

***Рад објављен у часопису међународног значаја* (М23):**

“Milutin Borisavljević and His Scientific Aesthetics of Architecture”, in *Serbian Studies: Journal of the North American Society for Serbian Studies* 22:2 (2008; published in 2011), Special Issue: Serbian Thinkers of the Interwar Period (1918-45): 133-147 + илустрације – <https://www.academia.edu/2243427/_Milutin_Borisavljevi%C4%87_and_His_Scientific_Aesthetics_of_Architecture_in_Serbian_Studies_Journal_of_the_North_American_Society_for_Serbian_Studies_22_2_2008_published_in_2011_pp._133-147>

**4 поена**

***Предавање по позиву с међународног научног скупа штампано у изводу* (М32):**

“Formation of the *litē* on Mount Athos: Liturgical and Historical Aspects”, in *Proceedings of the 22nd International Congress of Byzantine Studies, Sofia, 22-27 August 2011, Volume II: Abstracts of Round Table Communications*, Edited by Iliya Iliev, with the assistance of Elena Kostova and Vladimir Angelov (Sofia: Bulgarian Historical Heritage Foundation, 2011): 91-92

**1,5 поен**

***Саопштења с међународних научних скупова штампана у изводу* (М34):**

“Dwelling within the Holy: Accommodation of a Monastic Cell in the Katēchoumena at Great Lavra (Mount Athos) and Other Middle Byzantine Monasteries”, in *Proceedings of the 23rd International Congress of Byzantine Studies, Belgrade, 22-27 August 2016, Thematic Sessions of Free Communications*, Edited by Dejan Dželebdžić and Stanoje Bojanin, with the assistance of Miloš Cvetković and Tamara Matović (Belgrade: The Serbian National Committee of Byzantine Studies, 2016): 760-761

“Phialai on Mount Athos in the Middle Byzantine Period: Some Observations on Their Location, Setting, and Use”, in *Proceedings of the 23rd International Congress of Byzantine Studies, Belgrade, 22-27 August 2016, Thematic Sessions of Free Communications*, Edited by Dejan Dželebdžić and Stanoje Bojanin, with the assistance of Miloš Cvetković and Tamara Matović (Belgrade: The Serbian National Committee of Byzantine Studies, 2016): 414-415

**2 х 0,5 поена = 1 поен**

***Рад у тематском зборнику националног значаја* (М45):**

(са Јеленом Богдановић) “Politička ideologija i arhitektura”, in Slobodan Marković (ed.), *Zbornik Beogradske otvorene škole: Radovi polaznika generacije 1995/1996, 1996/1997, 1997/1998* (Beograd: Beogradska otvorena škola, 1999): 213-226

**1,5 поен**

***Радови (извештаји са истраживања) у националном часопису* (М53):**

„Истраживачки пројекат на Меникејској гори (Mount Menoikeion Research Project), Манастир св. Јована Претече код Сера, Грчка, 16. јун – 1. јул 2007. године“, *Гласник Друштва конзерватора Србије* 32 (2008).

„Остаци цркве на локалитету Манастириште св. Петке Русалне код Сврљига: Прелиминарни извештај“, *Гласник Друштва конзерватора Србије* 27 (2003): 84-86

**2 х 1 поен = 2 поена**

***Саопштења с националних научних скупова штампано у изводу* (М64):**

“A Shift in Athonite Architecture: The Narthex of Hilandar’s *Katholikon*”, in *Thirty-Sixth Annual Byzantine Studies Conference, 8-10 October 2010: Abstracts* (Philadelphia PA, 2010): 40-41

“Middle- and Late-Byzantine Monastic Ossuaries: Architecture, Liturgical Function, and Meaning”, in *Thirty-Second Annual Byzantine Studies Conference, November 10-12, 2006: Abstracts* (Saint Louis MO, 2006): 12-13

**2 х 0,5 поена = 1 поен**

***Одбрањена докторска дисертација* (М70):**

“At the Threshold of the Heavens: The Narthex and Adjacent Spaces in Middle Byzantine Churches of Mount Athos (10th-11th Centuries) – Architecture, Function, and Meaning”, Princeton University, Princeton, New Jersey (USA), lxxvi+808 страна – одбрањена 5. маја 2017; званично учињена јавном јуна 2017. године – <https://catalog.princeton.edu/catalog/10431173>

**6 поена**

***Прегледни чланак* (некатегоризовано):**

„Насеље у Перивоју Богородичином: Светогорски простор и архитектура у односу на живот, обичаје и веру“, часопис *Слово-Логос*, бр. 2 (Фебруар 1999): 20-24

**3. Анализа радова који кандидата квалификују у предложено звање**

Као што се види из библиографије кандидата, он је до сада објавио више радова различитог обима и карактера. Овде ћемо приказати само категорисане радове.

*Садржајно поглавље под насловом* “Niška Banja: Modern Architecture for a Modern Spa” у књизи On the Very Edge: Modernism and Modernity in the Arts and Architecture of Interwar Serbia (Leuven 2014, 247-268) *пружа инструктиван приказ урбанистичког и архитектонског уобличења Нишке Бање током тридесетих година ХХ века, са посебним нагласком на употребу модернистичког идиома у складу са тадашњим здравстеним, друштвеним и економским потребама. Уверљиво је размотрен ниво модернизма у односу на савремена кретања у Европи, као и домаће развојне околности. Овај научни рад у великој мери доприноси познавању српских бањских насеља и њихове архитектуре, који нису довољно проучени. Нарочити доприноси рада препознају се у зналачком представљању модерне архитектуре изван јаких градских центара, њеној анализи у контексту извесних историјских процеса и кретања у друштву, односно у отварању неких питања везаних за природу модернизма у тадашњем урбанизму и архитектури.*

*За значајну online публикацију* Encyclopaedia of the Hellenic World, Volume 3: Constantinople (Athens, Greece, 2008) *колега Станковић је написао три одреднице посвећене средњовизантијској архитектури Цариграда* (“Middle Byzantine Religious Architecture in Constantinople”, “Nea Ekklesia” и “Theotokos Panachrantos or Lips Monastery – Fenari Isa Camii)”. *Прва одредница заправо је шири историјски преглед који, осим пружања потребних података и указивања на карактеристичне развојне трендове, настоји да истакне извесне типолошке и функционалне одлике црквених објеката у датом периоду. Друге две одреднице посвећене су појединачним споменицима, једном сачуваном и другом познатом само из писаних извора и ликовних приказа. Представљени су историјски подаци о оба храма, дат је опис њихове архитектуре и декорације, као и оцена значаја који су имали за развој византијског градитељства. Све три одреднице опремљене су битним цитатима из извора, илустрацијама, хронологијама, исцрпним библиографијама, објашњењима стручних израза и другим додатним подацима. Због свега тога ове одреднице представљају не само интересантно и веома информативно штиво за просечног читаоца, већ и почетну истраживачку базу за сваког студиозног проучаваоца византијске архитектуре, Цариграда и појединих његових грађевина.*

*Рад* “Milutin Borisavljević and His Scientific Aesthetics of Architecture” – *објављен у часопису* Serbian Studies: Journal of the North American Society for Serbian Studies 22:2 (2008; published in 2011), Special Issue: Serbian Thinkers of the Interwar Period, 1918-45): 133-147 – *развијен је из конференцијског излагања у оквиру темата „Заборављени српски мислиоци“, а посвећен је теоријском опусу архитекте Милутина Борисављевића, који је недовољно проучен. Поред анализе његових идеја везаних за „научну естетику архитектуре“, дата је и меродавна оцена њихових вредности и значаја.*

*Апстракт излагања колеге Станковића на* 22. Међународном византолошком конгресу *под насловом* “Formation of the *litē* on Mount Athos: Liturgical and Historical Aspects”, *а у оквиру округлог стола “Monastères et monachisme dans l’espace balcanique”*, *објављен у* Proceedings of the 22nd International Congress of Byzantine Studies, Sofia, 22-27 August 2011, Volume II: Abstracts of Round Table Communications (Sofia 2011, 91-92) *посвећен је важној типолошкој појави у позновизантијској црквеној архитектури. Нарочита вредност овог рада је у томе што се у њему трага за објашњењима настанка архитектонског сколопа светогорских литијских припрата и његовог ширења унутар Свете Горе, што до сада скоро уопште није разматрано, а поготову не у контексту богослужбених потреба и развоја исихастичког монаштва. Пошто је то истраживање у овам раду трасирано поуздано и на убедљивим аргументима, он, иако сажет, представља важну научну референцу за будућа проучавања литијских припрата.*

*Два текста* *“*Phialai on Mount Athos in the Middle Byzantine Period: Some Observations on Their Location, Setting, and Use” *и “*Dwelling within the Holy: Accommodation of a Monastic Cell in the Katēchoumena at Great Lavra (Mount Athos) and Other Middle Byzantine Monasteries” – објављена *као апстракти два конгресна излагања* у Proceedings of the 23rd International Congress of Byzantine Studies, Belgrade, 22-27 August 2016, Thematic Sessions of Free Communications (Belgrade 2016, 414-415, 760-761) – *представљају концизна и веома информативна сопштеања о појединим слабије проученим деловима византијских монашких целина,* *заснована на материјалу и разматрањима произашлим из истраживања теме кандидатове докторске дисертације.*

*У теоријско-историјскиом чланаку* “Politička ideologija i arhitektura”, *објављеном у Zborniku Beogradske otvorene škole: Radovi polaznika generacije 1995/1996, 1996/1997, 1997/1998* (Beograd 1999, 213-226), *а написаном у сарадњи са Јеленом Богдановић, размотрен је однос политичке идеологије и архитектуре. Анализирана је феноменологија идеологије, нарочито политичке и њених манифестација у архитектури, односно идеологизације и политизације архитектуре. Као карактеристични примери, са сличним, али и различитим испољавањима овог проблема и обликовним резултатима, разматране су ситуације између два светска рата у тоталитарним режимима у Немачкој, Италији и Совјетском Савезу, као и у демократском систему Сједињених америчких држава. Овај рад је награђен од стране Београдске отворене школе као најбољи у области хуманистичких наука.*

*Чланци* „Остаци цркве на локалитету Манастириште св. Петке Русалне код Сврљига: Прелиминарни извештај“ *и* „Истраживачки пројекат на Меникејској гори (Mount Menoikeion Research Project), Манастир св. Јована Претече код Сера, Грчка, 16. јун – 1. јул 2007. године“, *публиковани у броју 27 (2003) и броју 32 (2008) часописа* Гласник Друштва конзерватора Србије, *прегледни су радови у форми извештаја. Први доноси занимљиве податке о раније непубликованим остацима средњовековне цркве и радовима започетим на њеном истраживању, а други о истраживачком пројекту оствареном у познатом грчком манастиру покрај града Сера.*

*Конференцијска саопштења* “A Shift in Athonite Architecture: The Narthex of Hilandar’s Katholikon” in Thirty-Sixth Annual Byzantine Studies Conference, 8-10 October 2010: Abstracts (Philadelphia 2010) 40-41 *и* “Middle- and Late-Byzantine Monastic Ossuaries: Architecture, Liturgical Function, and Meaning”, in Thirty-Second Annual Byzantine Studies Conference, November 10-12, 2006: Abstracts (Saint Louis MO 2006, 12-13) *заснована су на студијама слабо проучених архитектонских манифестација у византијском монаштву. Прво од њих бави се припратом у хиландарској главној цркви и околностима који су довели до њене појаве. Оне се налазе пре свега у променама везаним за монашко богослужење које се одигравају у истом периоду, односно прелазак са студитског на саваитски типик. Разматрана је и улога игумана Никодима у том процесу, као и других неких аспеката који су утицали на форму ове припрате, која је била новина за Свету Гору. У другом саопштењу анализиране су византијске монашке костурнице, посебно њихова архитектура, уз трагање за богослужбеним и теолошко-значењским образложењем њиховог присуства у монашким обитељима, као и њихове форме. Оба рада чине значајне доприносе у науци и очекује се публиковање њихових целовитих верзија.*

*До сада је најзначајнији и најопширнији рад кандидата његова докторска дисертација под насловом* “At the Threshold of the Heavens: The Narthex and Adjacent Spaces in Middle Byzantine Churches of Mount Athos (10th-11th Centuries) – Architecture, Function, and Meaning” *одбрањена на Универзитету Принстон 5. маја 2017, а званично учињена јавном јуна 2017. године. У тој веома садржајној и темељној студији испитан је однос између монашких богослужбених обреда и ритуалних пракси везаних за припрату и околне просторе, с једне стране, и архитектонске форме и функционалне организације ових делова цркве, с друге. Поред тога што пружа детаљан приказ архитектуре, унутрашњег уређења и иконографске декорације тих простора, дисертација настоји да објасни различите елементе, особене облике и просторне релације у контексту растућег значаја овог дела цркве у оквиру студитског, изразито киновијског (општежитељног) монашког организовања и богослужења. Већ то што су све сачуване или само посредно познате светогорске средњовизантијске припрате, као и простори на спрату изнад њих, спољне припрате, тремови, бочне капеле и фијале – до сада недовољно или слабо документовани, публиковани и проучавни – систематски представљени у Станковићевој дисертацији, те потвргнути свеобухватној анализи, представља само по себи немерљив научни допринос. Међутим, још значајније, научно веома врадне резултате доноси студиозно расветљавање обликовних, функционалних, значењских и других аспеката везаних за ове просторије у црквеној архитектури Византије и земаља које су биле под њеним културним утицајем. Заснивајући са на изузетно богатом и савесно сабраном изворном материјалу, који укључује не само архитектуру, већ и сведочанства о богослужбеној пракси забележена у документима или сачувана у непрекинутој примени у светогорским манастирима, као и податке о специфичним историјским околностима и монашким потребама, дисертација се дотиче и битних теоријско-концептуалних питања као што су интеракција између форме и функције, и формирање конкретног литургијског простора и преношење истог или сличног обликовно-функционалног склопа са једног на друга места.*

**4. Цитираност објављених радова кандидата**

Из ширег увида у референтну литературу посвећену историји византијске уметности, особито архитектуре могло се утврдити да су редови колеге Небојше Станковића прилично често цитирани. Истраживачи се позивају нарочито на његове резултате остварена на подручју проучавања појаве, облика и богослужбене функције западних постројења византијских и српских средњовековних храмова.

**5. Оцена самосталности кандидата**

Колега Станковић се у истраживачком теренском раду и објављеним студијама и расправама исказао као веома зрео истраживач, оспособљен за самосталан научни рад. Поуздане основе за такав рад стекао је пре свега током свих основних етапа школовања у врхунским домаћим и страним образовним установама, али и похађајући многобројне стручне и научне курсеве и семинаре у угледним истраживачким центрима. Нарочито значајне за његово профилисање као поузданог и осамостаљеног истраживача биле су студијске праксе и студијаска путовања од којих је неке сам организовао, као и учествовање у низу кампања археолошких истраживања и теренских снимања. У оквиру тих кампања, обављаних највише у оквиру научних пројеката Универзитета у Принстону, али и пројеката Републичког завода за заштиту споменика културе у Београду и Археолошког института у Београду, Станковићу су поверавани захтевни и веома сложени истраживачки задаци које је обављао савесно и професионално беспрекорно исказујући увек властиту истраживачку иницијативу. Потврду његове посвећености теренским итрсживањима и оспособљености за самосталан научни рад пружали су извештаји са тих истраживачких кампања и студије произашле из рада на терену, који су представљали вредан и увек препознатљив научни допринос кандидата. Но, осим оспособљености за самосталан истраживачки рад, Станковић је исказао и способност за сарадњу у већим истраживачким тимовима, односно за колективна научна прегнућа, што потврђују резултати тимски остварених пројеката у којима је учествовао.

**6. Квалитативни показатељи кандидатовог научног ангажмана и његовог доприноса унапређењу научног и образовног рада у области за коју се бира**

Одлична упућеност у страну и домаћу литературу и суверено познавање научне методологије карактеришу досадашњи научни рад др Небојше Станковића у области историјско-уметничких истраживања. Нарочито су значајни његови доприноси проучавању средњовековне архитектуре на Светој Гори. Потребно је истаћи и кандидатове напоре и резултате када је реч о увећавању знања из неких ужих области истраживања, као што су архитектура и богослужбена функција припрата атоских цркава. Станковић се бавио и појединим питањима која се односе на српски архитектуру 20. века. Његов истраживачки ангажман био је веома плодотворан и вредан, о чему сведочи чињеница да су резултати радова др Станковића прихваћени у научној литератури.

О научној ангажованости и високој оцени др Небојше Станковића као младог и веома вредног истраживача најнепосредније сведоче награде и стипендије које је добијао за свој научни рад, затим позиви за председавање сесијама научних скупова, одржана предавања по позиву као и чланства у научним одборима. Издвајамо само оно најзначајније:

**Награде и признања за научни рад:**

2014-2015 Princeton University, Department of Art and Archaeology, Dissertation Finishing Grant, September 2014 – February 2015

2013-2014 New Europe College, Institute for Advanced Study, Bucharest (Romania), Fellowship within the Europe Next to Europe Program, October 2013 – February 2014 – стипендија није искоришћена

2011-2012 Dumbarton Oaks Research Library and Collection (of Harvard University), Washington DC, Junior Fellowship in Byzantine Studies

1999 Награда за најбољи чланак објављен у *Зборнику Београдске отворене школе* у области хуманистичких наука (заједно са Јеленом Богдановић)

**Председавања и конференцијска излагања по позиву:**

2018 (јун) Конференција „Ниш и Византија 17“, Ниш – по позиву, приказао и представио зборник радова са претходног скупа *Ниш и Византија 16* (2017)

2017 (авг.) Културен форум „Предание и континуитет“, Струга (Македонија) – учешће по позиву у панелним расправама о постмодернизму у философији, теологији, књижевности, култури, уметности, архитектури и музици – говорио на тему „Теорије и праксе у постмодерној архитектури и урбанизму у контексту неких кључних пројектантских аспеката“

2013 (феб.) Универзитет у Нишу – јавно предавање по позиву на тему „Светогорске припрате у позновизантијском периоду: Настанак, развој и распрострањење једног архитектонског типа“

2011 (авг.) Двадесет други међународни византолошки конгрес, Софија (Бугарска) – округли сто “Monastères et monachisme dans l’espace balcanique” [„Манастири и монастицизам на балканском простору“] – представио рад “The Formation and Dissemination of the *litē* on Mount Athos: Liturgical and Historical Aspects” [„Формирање и распрострањење литијске припрате на Светој Гору: Богослужбени и историјски аспекти“]

2011 (јан.) Colgate University, Department of Religion [Универзитет Колгејт (САД), Одсек за студије религије] – предавање по позиву на тему “Liturgical Space in an Orthodox Christian Church” [„Богослужбени простор у православној цркви“] у оквиру предмета RELG 332 A – Contemporary Religious Thought: Eastern Christian Spirituality [Савремена религиозна мисао: Источнохришћанска духовност] професора Кевина Кејлиша [Kevin J. Kalish]

2010 (јун) Манастир св. Јована Претече, Меникејска гора (Грчка) – предавање “The World of Narthexes: The Case of the Katholikon of St. John Prodromos Monastery” [„Свет припратā: Пример саборне цркве Манастира св. Јована Претече“] у оквиру шесте сезоне Истраживачког пројекта на Меникејској гори (Princeton University, Mt. Menoikeion Research Project)

2010 (април) Princeton University, Program in Hellenic Studies [Универзитет Принстон, Програм хеленских студија] – јавно предавање/радионица по по позиву “The Narthex of Hilandar’s Katholikon: A Shift in Architecture of Mount Athos?” [„Припрата хиландарске саборне цркве: Искорак у архитектри Свете Горе?“]

2009 (нов.) 41st National Convention of the American Association for the Advancement of Slavic Studies [Четрдесет прва национална конвенција Америчког удружења за унапређење славистичких студија], Бостон – панел “Forgotten Serbian Thinkers” [„Заборављени српски мислиоци“] – представио рад “Milutin Borisavljević (Miloutine Borissavliévitch) and His Scientific Aesthetics of Architecture in the Age of Modernism” [„Милутин Борисављевић и његова научна естетика архитектуре у доба модерне“]

2006 (нов.) Princeton University, Department of Art and Archaeology [Универзитет Принстон, Одсек за историју уметности и археологију] – предавање по позиву на тему “Mount Athos: An Architectural Itinerary” [„Света Гора: Један архитектонски итинерер“] у оквиру семинара о средњовековној уметности професора Слободана Ћурчића и професорке Нино Цхомелидзе (Nino Zchomelidse)

**Чланства у научним одборима:**

2017- Хиландарски одбор Српске академија наука и уметности, Београд

**7. Оцена успешности руковођења научним радом**

У периоду од 2004. до 2017. др Небојша Станковић боравио је на постдипломским и докторским студијама у САД, па није био у прилици да учествује у организацији и руковођењу научним радом у домовини.

**8. Квантитативна оцена кандидатових научних резултата и испуњености услова за избор у научно звање научног сарадник**а

Из наведене библиографије др Небојше Станковића, као и прегледа његовог научног и стручног рада, јасно се може закључити да је кандидат остварио вредне научне резултате који га и формално и суштински квалификују за избор у звање научног сарадника. Ти резултати, наиме, сасвим задовољавају услове прописане *Законом о научноистраживачкој делатности* и *Правилником о поступку и начину вредновања и квантитативном исказивању научноуистраживачких резултата истраживача*. Конкретно, др Станковић је од почетка бављења научним радом остварио укупно **30** поена. Од тога првој категорији радова припадају радови који су бодовани са 20 поена, док се у другу категорији радова сврставају његови радови који су бодовани са 11 поена.

Према *Правилнику о поступку и начину вредновања и квантитативном исказивању научноуистраживачких резултата истраживача*, за избор у звање научног сарадника, у оквиру групације друштвених и хуманистичких наука, потребно је најмање укупно 16 поена, од чега мора бити најмање 10 поена из категорије “ М10+М20+М31+М32+М33+М41+М42+М43+М44+М45+М51+М52”,

а најмање 7 поена из категорија “ M11+M12+M13+M14+M21+M22+M23+M24+M31+M41+M42+M51”.

**Табела са квантитативном оценом кандидата**

|  |  |  |  |
| --- | --- | --- | --- |
| Диференцијални услов- Од првог избора у претходно звање до избора у звање.......... | потребно је да кандидат има најмање ХХ поена,  који треба да припадају следећим категоријама: | | |
|
|  | Неопходно | Остварено |
| **Научни сарадник** | **Укупно** | 16 | **30** |
| М10+М20+М31+М32+М33+М41+М42+М43+М44+М45+М51+М52 | 10 | **20**  М13(7) + М16 (2+2+2) + М23(4) + М32(1,5) + М45(1,5) |
| M11+M12+M13+M14+M21+M22+M23+M24+M31+M41+M42+M51 | 7 | **11**  М13(7) + М23(4) |
|  |  |  |

**9. Приказ кандидатове делатности у развоју услова за научни рад, образовању и формирању научних кадрова**

Колега Небојша Станковић учествовао је у организовању научних скупова, а исказао се и у образовању научних кадрова, односно припреми и одржавању наставе на високошколским установама у земљи и иностранству.

**Педагошки рад:**

2010 (јесен) Princeton University, Department of Art and Archaeology– асистент у настави (предавач-демонстратор) на предмету „Рим, вечни град“ (ART 320: *Rome, the Eternal City*, Prof. John A. Pinto)

2009 (прол.) Princeton University, Department of Art and Archaeology – асистент у настави (предавач-демонстратор) на предмету „Увод у историју уметности: Од ренесансе до савремене уметности“ (ART 101: *Introduction to the History of Art: Renaissance to Contemporary*, Prof. Christopher Petty Heuer)

2002-2004 Универзитет у Нишу, Грађевинско-архитектонски факултет – хонорарни сарадник у настави на предметима „Пројектовање стамбених зграда“ (проф. др Душан Илић) и „Пројектовање јавних зграда“ (проф. др Мирјана Анђелковић)

**Организовање научних скупова:**

2012 (април) Dumbarton Oaks Research Library and Collection, Вашингтон (САД) – неформални научни скуп (округли сто) “Monasteries, Monks, and Monasticism in the Eastern Mediterranean” – саорганизатор и модератор

2011 (феб.) Princeton University [Универзитет Принстон] и Princeton Theological Seminary [Принстонска богословија] – симпозијум Друштва Георгија Флоровског (The Florovsky Society) “On the Wood of the Cross: The Patristic Doctrine of Atonement” [„О Дрвету Крста: Светоотачко учење о искупљењу“] – члан организационог комитета

**10. Закључак Комисије с предлогом за одлучивање**

Научни доприноси које је до сада остварио др Небојша Станковић у области историје уметности, а нарочито историје средњовековне архитектуре, веома су вредни и значајни. Као што је поменуто, његови радови објављивани најчешће у публикацијама међународног значаја, одликују се изванредном упућеношћу у проблеметику којом се баве, сву изворну грађу и релевантну литеретуру о њој, као и савремену научну методологију. Осим тога ти радови показују и широку истраживачку инвентивност и потпуну преданост кандидата, па не чуди што су донели значајне научне резултате. Истраживањима архитектуре припрата средњовековних цркава на Светој Гори колега Станковић је увео у модерну византологију, односно у историју средњовековне уметности православних, једно ново подручје истраживања, досада неоправдано занемарено, и створио одличне основе за будући рад на њему. Радови др Небојше Станковића позитивно су цитирани у домаћој и страној научној литератури. Из наведене библиографије др Небојше Станковића јасно се може закључити да га ти радови и по својим квантитативним параметрима квалификују за избор у научно звање. Надаље, током протеклог периода кандидат је пружио вредне доприносе развују историје уметности као научне дисциплине, посебно историји средњовековне архитектуре, организујући такође теренска истраживања и научне скупове у којима је и сам учествовао, односно преносећи своја богата знања млађим колегама на куресвима које је држао на високошколским установама у земљи и иностранству.

Имајући све наведено у виду, сматрамо да др Небојша Станковић и формално и суштински испуњава услове за избор у звање научног сарадника из области друштвених и хуманистичких наука, односно историје уметности. Предлажемо стога Наставно-научном већу Филозофског факултата Универзитета у Београду да донесе одговарајуђу отлуку, то јест да предложи да се др Небојша Станковић избере у звање научног сарадника.

У Београду,

10. октобра 2018. др Миодраг Марковић, редовни професор

Филозофски факултет Универзитета у Београду

др Драган Војводић, редовни професор

Филозофски факултет Универзитета у Београду

др Татјана Стародубцев, редовни професор

Академија уметности у Новом Саду